
rasporeda kioska i specijalnih naprava namijenjenih za obavljanje trgovine, iznajmljivanje robe i pružanje usluga na području Grada Malog Lošinja za 2027. godinu

POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU

	RAZLOZI DONOŠENJA AKTA
	Sukladno članku 15. Odluke o načinu korištenja površina javne namjene i zemljišta u vlasništvu Grada Malog Lošinja (Službene novine Primorsko-goranske županije, broj 4/23), lokacije za postavu kioska i drugih privremenih objekata utvrđuju se  Planom rasporeda kioska i specijalnih naprava namijenjenih za obavljanje trgovine, iznajmljivanje robe i pružanje usluga na području Grada Malog Lošinja, kojeg donosi Gradsko vijeće Grada Malog Lošinja početkom svake kalendarske godine i temeljem kojeg se raspisuje javni natječaj. 
Objavljene se lokacije daju na korištenje na slijedeći način:
- za obavljanje djelatnosti na površinama javne namjene ili zemljišta u vlasništvu Grada Malog Lošinja na duže razdoblje (sezonsko, godišnje ili višegodišnje obavljanje djelatnosti ovisno o naravi djelatnosti i potrebnim ulaganjima) - putem javnog natječaja kojeg raspisuje gradonačelnik, obavijest o raspisivanju javnog natječaja objavljuje se u dnevnom tisku i na lokalnom radiju, a sam natječaj na web portalu i oglasnoj ploči Grada Malog Lošinja;
-za obavljanje djelatnosti na površinama javne namjene ili zemljišta u vlasništvu Grada Malog Lošinja dnevno, povremeno ili za kraća razdoblja, gradonačelnik izdaje odobrenje, a Jedinstveni upravni odjel izdaje rješenje, a za obavljanje djelatnosti na lokacijama koje nisu površine javne namjene ili zemljišta u vlasništvu Grada Malog Lošinja, gradonačelnik izdaje suglasnost.

	CILJEVI PROVOĐENJA SAVJETOVANJA
	Cilj provođenja savjetovanja sa javnošću je upoznavanje javnosti s predloženim Planom rasporeda kioska i specijalnih naprava namijenjenih za obavljanje trgovine, iznajmljivanje robe i pružanje usluga na području Grada Malog Lošinja za 2027. godinu te dobivanje mišljenja, primjedbi i prijedloga.

	ROK ZA PODNOŠENJE MIŠLJENJA, PRIMJEDBI I PRIJEDLOGA
	30.09.2026. - 29.10.2026.

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na  prijedlog Plana dostavljaju se na zadanom obrascu (u prilogu) i to elektroničkom poštom na e-mail: martina.krajina@mali-losinj.hr

	Sukladno odredbama članka 11. Zakona o pravu na pristup informacijama (Narodne novine, broj 25/13, 85/15, 69/22) po isteku roka za dostavu mišljenja i prijedloga nositelj izrade akta dužan je na internetskoj stranici objaviti izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.




